CELEX: 31971L0018
Language: el
Date: 1970-12-16 00:00:00
Title: Οδηγία 71/18/ΕΟΚ του Συμβουλίου της 16ης Δεκεμβρίου 1970 περί του τρόπου πραγματοποιήσεως του δικαιώματος εγκαταστάσεως στις μη μισθωτές δραστηριότητες που είναι συνδεδεμένες με τη γεωργία και την κηπευτική

Avis juridique important

|

31971L0018

Οδηγία 71/18/ΕΟΚ του Συμβουλίου της 16ης Δεκεμβρίου 1970 περί του τρόπου πραγματοποιήσεως του δικαιώματος εγκαταστάσεως στις μη μισθωτές δραστηριότητες που είναι συνδεδεμένες με τη γεωργία και την κηπευτική  

Επίσημη Εφημερίδα αριθ. L 008 της 11/01/1971 σ. 0024 - 0028 Φινλανδική ειδική έκδοση: Κεφάλαιο 6 τόμος 1 σ. 0102  Δανική ειδική έκδοση: Σειρά I Κεφάλαιο 1971(I) σ. 0021  Σουηδική ειδική έκδοση: Κεφάλαιο 6 τόμος 1 σ. 0102  Αγγλική ειδική έκδοση: Σειρά I Κεφάλαιο 1971(I) σ. 0023  Ελληνική ειδική έκδοση: Κεφάλαιο 06 τόμος 1 σ. 0131  Ισπανική ειδική έκδοση: Κεφάλαιο 06 τόμος 1 σ. 0124  Πορτογαλική ειδική έκδοση : Κεφάλαιο 06 τόμος 1 σ. 0124 

ΟΔΗΓΙΑ ΤΟΥ ΣΥΜΒΟΥΛΙΟΥ της 16ης Δεκεμβρίου 1970 περί του τρόπου πραγματοποιήσεως του δικαιώματος εγκαταστάσεως στις μη μισθωτές δραστηριότητες που είναι συνδεδεμένες με τη γεωργία και την κηπευτικήΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 54 παράγραφοι 2 και 3,  το γενικό πρόγραμμα για την κατάργηση των περιορισμών στην ελευθερία εγκαταστάσεως(1), και ιδίως τον Τίτλο IV/ΣΤ 6,  την πρόταση της Επιτροπής,  τη γνώμη της Συνελεύσεως(2),  τη γνώμη της Οικονομικής και Κοινωνικής Επιτροπής(3),  Εκτιμώντας:  ότι το γενικό πρόγραμμα για την κατάργηση των περιορισμών στην ελευθερία εγκαταστάσεως περιλαμβάνει χρονοδιάγραμμα για την πραγματοποίηση της ελευθερίας αυτής στις δραστηριότητες, που είναι συνδεδεμένη με γεωργικές δραστηριότητες, το οποίο διαφέρει από  εκείνο που προβλέπεται για την πραγματοποίηση της ελεύθερης παροχής υπηρεσιών, στις ίδιες αυτές δραστηριότητες- ότι κατ' εφαρμογή του τελευταίου αυτού χρονοδιαγράμματος, το Συμβούλιο εξέδωσε, στις 14 Δεκεμβρίου 1964, την οδηγία περί καθορισμού του  τρόπου πραγματοποιήσεως της ελεύθερης παροχής υπηρεσιών στις δραστηριότητες της γεωργίας και της κηπευτικής- ότι η ελευθερία εγκαταστάσεως για τις δραστηριότητες αυτές προβλέπεται για το τέλος της μεταβατικής περιόδου- ότι ορισμένες δραστηριότητες που είναι συνδεδεμένες με τη γεωργία είναι συχνά παρόμοιες με εκείνες της δασοκομίας και ιδίως όσον αφορά τη βαθειά άροση- ότι όσον αφορά τη δασοκομία επραγματοποιήθη η ελευθερία εγκαταστάσεως με την οδηγία του Συμβουλίου  της 24ης Οκτωβρίου 1967(4), περί της ελευθερίας εγκαταστάσεως και της ελεύθερης παροχής υπηρεσιών στη δασοκομία και στη δασική εκμετάλλευση- ότι η τελευταία αυτή οδηγία εφαρμόζεται ήδη στις δραστηριότητες που είναι συνδεδεμένες με τη γεωργία στην  περίπτωση μικτών δασογεωργικών εκμεταλλεύσεων- ότι θα εκδοθούν άλλες οδηγίες για τις δραστηριότητες των αγρονόμων, των κτηνιάτρων και για τα κτηνιατρικά κέντρα- ότι η ελευθερία εγκαταστάσεως για την κατασκευή υδατοσυλλεκτήρων αρδευτικών, αποχετευτικών και αποξηραντικών έργων   δραστηριότητες οι οποίες συνδέονται συχνά με ορισμένες γεωργικές εργασίες που περιλαμβάνονται στην οδηγία   επραγματοποιήθη κατ'  εφαρμογή των οδηγιών του Συμβουλίου της 7ης Ιουλίου 1964, περί πραγματοποιήσεως της ελευθερίας εγκαταστάσεως και της ελεύθερης παροχής υπηρεσιών όσον αφορά τις μη μισθωτές μεταποιητικές δραστηριότητες που υπάγονται στις κλάσεις 23 40 ΔΤΤΒ (βιομηχανία  και βιοτεχνία) και περί των μεταβατικών μέτρων στον τομέα των μη μισθωτών μεταποιητικών δραστηριοτήτων που υπάγονται στις κλάσεις 23 40 ΔΤΤΒ (βιομηχανία και βιοτεχνία)(5)- ότι σύμφωνα με τις διατάξεις του γενικού προγράμματος οι περιορισμοί του δικαιώματος συμμετοχής σε επαγγελματικές οργανώσεις, πρέπει να καταργηθούν κατά το μέτρο που οι επαγγελματικές δραστηριότητες του ενδιαφερομένου συνεπάγονται την άσκηση του  δικαιώματος αυτού- ότι οι όροι διακινήσεως και διαμονής για το σύνολο των δικαιούχων της ελευθερίας εγκαταστάσεως απετέλεσαν το αντικείμενο δύο οδηγιών, οι οποίες εξεδόθησαν από το Συμβούλιο στις 25 Φεβρουαρίου 1964(6)- ότι θεσπίσθηκαν ή θα θεσπισθούν κατά το αναγκαίο μέτρο, οδηγίες για το συντονισμό των εγγυήσεων, που τα Κράτη μέλη απαιτούν από τις εταιρίες για την προστασία των συμφερόντων τόσο των εταίρων όσο και των τρίτων,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Τα Κράτη μέλη καταργούν, υπέρ των φυσικών προσώπων και των εταιριών που αναφέρονται στον Τίτλο I του γενικού προγράμματος για την κατάργηση των περιορισμών στην ελευθερία εγκαταστάσεως και τα οποία καλούνται στο εξής δικαιούχοι, τους  περιορισμούς που αναφέρονται στον Τίτλο III του εν λόγω προγράμματος όσον αφορά την εγκατάσταση, για τις μη μισθωτές δραστηριότητες που αναφέρονται στο άρθρο 2.   Άρθρο 2  1. Οι διατάξεις της παρούσης οδηγίας εφαρμόζονται στις δραστηριότητες που είναι συνδεδεμένες με τη γεωργία και την κηπευτική που αναφέρονται στο παράρτημα V του γενικού προγράμματος, δηλαδή:  α) τεχνική βοήθεια- β) ζιζανιοκτονία και ψεκασμός εν γένει- γ) κλάδευμα- δ) συλλογή, προετοιμασία και συσκευασία- ε) εκμετάλλευση αρδευτικών εγκαταστάσεων- στ) εκμίσθωση γεωργικών μηχανημάτων- ζ) καλλιεργητικές εργασίες εδάφους- η) θερισμός και συγκομιδή, αλώνισμα, δεμάτιασμα και συλλογή μη μηχανικά ή χωρίς μηχανικά μέσα- θ) δραστηριότητες που δεν περιλαμβάνονται ανωτέρω.  2. Για την εφαρμογή της παρούσης οδηγίας, ως γεωργία και κηπευτική νοείται ο τομέας των δραστηριοτήτων που περιλαμβάνεται στην ομάδα 011 της Διεθνούς Ταξινομήσεως Τύπου κατά βιομηχανία σε όλους τους κλάδους των οικονομικών δραστηριοτήτων (Γραφείο  Στατιστικής των Ηνωμένων Εθνών, Στατιστικές Μελέτες, Σειρά Μ, Αριθ. 4, Θεώρ. 1, Νέα Υόρκη 1958) και κυρίως:  α) η γενική γεωργία περιλαμβανομένης και της αμπελοκαλλιεργείας και της καλλιεργείας για παραγωγή τροπικών καρπών, της οπωροκαλλιεργείας, της παραγωγής σπόρων προς σπορά, της καλλιεργείας λαχανικών, ανθέων και διακοσμητικών ανθέων ακόμη και σε  θερμοκήπια, περιλαμβανομένης και της κηπουρικής- β) η εκτροφή ζώων, πουλερικών, κονίκλων, γουνοφόρων ή άλλων ζώων, η μελισσοκομία, η παραγωγή κρέατος, γάλακτος, ερίου, δερμάτων και γουνών, αυγών, μελιού.  3. Η λεπτομερής απαρίθμηση των διαφόρων δραστηριοτήτων που πρέπει να περιλαμβάνονται σε κάθε ένα από τα στοιχεία της παραγράφου 1 παρατίθεται στο παράρτημα της παρούσης οδηγίας.   Άρθρο 3  1. Τα Κράτη μέλη καταργούν τους περιορισμούς, οι οποίοι ιδίως:  α) δυνάμει νομοθετικών, κανονιστικών ή διοικητικών διατάξεων, παρακωλύουν την εγκατάσταση των δικαιούχων στη χώρα υποχοχής υπό τους αυτούς όρους και με τα ίδια δικαιώματα όπως και οι ημεδαποί- β) απορρέουν από διοικητική πρακτική και έχουν ως αποτέλεσμα τη διακριτική σε σχέση με τους ημεδαπούς μεταχείριση των δικαιούχων.  2. Μεταξύ των περιορισμών που πρέπει να καταργηθούν συμπεριλαμβάνονται ειδικώτερα εκείνοι οι οποίοι αποτελούν αντικείμενο διατάξεων που απαγορεύουν ή περιορίζουν την εγκατάσταση δικαιούχων όπως:  α) στο Βέλγιο:  - η υποχρέωση κατοχής δελτίου επαγγελματικής ταυτότητος (carte professionnelle) (άρθρο 1 του νόμου της 19ης Φεβρουαρίου 1965)- β) στο Λουξεμβούργο:  - η περιορισμένη διάρκεια ισχύος αδειών που χορηγούνται σε αλλοδαπούς (άρθρο 21 του νόμου της 2ας Ιουνίου 1962).   Άρθρο 4  Τα Κράτη μέλη μεριμνούν ιδιαίτερα ώστε:  α) οι εργασίες που εκτελούνται στην επικράτειά τους από τους δικαιούχους να δύνανται να καταλήξουν, αν εκτελούντο από τους ημεδαπούς:  - στη χορήγηση διαφόρων μορφών πιστώσεων, ενισχύσεων και επιχορηγήσεων που προβλέπονται για το σκοπό αυτό- - στις συνήθεις φορολογικές διευκολύνσεις, ιδίως σε εκείνες που αφορούν προμήθεια σε καύσιμα τα οποία χρησιμοποιούνται για την εκτέλεση της δραστηριότητος- β) οι δικαιούχοι να δύνανται υπό τους αυτούς όρους όπως και οι ημεδαποί, να συνάπτουν συμβάσεις δημοσίου ή ιδιωτικού δικαίου για την άσκηση της επαγγελματικής τους δραστηριότητος ιδίως συμβάσεις για εκτέλεση έργων που εντάσσονται στο πλαίσιο των  προγραμμάτων βελτιώσεως της διαρθρώσεως της γεωργίας, περιλαμβανομένης της υποβολής προσφορών για το σκοπό αυτό και της συμμετοχής ως αντισυμβαλλομένων ή υπεργολάβων- γ) στην περίπτωση που οι ισχύουσες στην επικράτειά τους διατάξεις εξαρτούν την εκτέλεση ορισμένων εργασιών, ιδίως εκείνων των οποίων η εκτέλεση συνεπάγεται τη χρησιμοποίηση τοξικών ή επικινδύνων προϊόντων, από ειδική άδεια του εργολήπτου, οι δικαιούχοι  να δύνανται να ζητούν και να λαμβάνουν την άδεια αυτή χωρίς μεγαλύτερη δυσκολία από τους υπηκόους του Κράτους μέλους.   Άρθρο 5  1. Τα Κράτη μέλη μεριμνούν ώστε οι δικαιούχοι να έχουν το δικαίωμα συμμετοχής σε επαγγελματικές οργανώσεις υπό τους αυτούς όρους και με τα ίδια δικαιώματα και υποχρεώσεις όπως και οι ημεδαποί.  2. Το δικαίωμα συμμετοχής συνεπάγεται την εκλογιμότητα ή το δικαίωμα διορισμού σε διοικητικές θέσεις της επαγγελματικής οργανώσεως. Οι διοικητικές αυτές θέσεις πάντως είναι δυνατό να προορίζονται για τους ημεδαπούς, εφ' όσον η οργάνωση αυτή μετέχει  δυνάμει διατάξεως νομοθετικού ή κανονιστικού χαρακτήρα στην άσκηση δημοσίας εξουσίας.  3. Στο Μέγα Δουκάτο του Λουξεμβούργου η ιδιότης του μέλους του Εμπορικού, Επαγγελματικού και Γεωργικού Επιμελητηρίου δεν δίνει στους δικαιούχους το δικαίωμα συμμετοχής στην εκλογή για την ανάδειξη των διοικητικών οργάνων των Επιμελητηρίων αυτών.   Άρθρο 6  Ουδέν Κράτος μέλος παρέχει σε υπηκόους του που μεταβαίνουν σε άλλο Κράτος μέλος για να ασκήσουν μία από τις δραστηριότητες που αναφέρονται στο άρθρο 2, οποιαδήποτε ενίσχυση που μπορεί να νοθεύσει τους όρους εγκαταστάσεως.   Άρθρο 7  1. Αν το Κράτος μέλος απαιτεί από τους υπηκόους του για την πρόσβαση σε μία από τις δραστηριότητες που αναφέρονται στο άρθρο 2, απόδειξη εντιμότητος και απόδειξη περί μη κηρύξεως σε πτώχευση ή μία από τις αποδείξεις αυτές, το εν λόγω Κράτος  δέχεται ως επαρκή απόδειξη από τους δικαιούχους την προσαγωγή αποσπάσματος ποινικού μητρώου ελλείψει δε αυτού, ενός ισοδυνάμου εγγράφου που έχει εκδοθεί από αρμόδια δικαστική ή διοικητική αρχή της χώρας καταγωγής ή προελεύσεως από το οποίο να προκύπτει  ότι οι απαιτήσεις αυτές ικανοποιούνται.  2. Αν η χώρα καταγωγής ή προελεύσεως δεν εκδίδει έγγραφο περί μη πτωχεύσεως, αυτό δύναται να αντικατασταθεί από ένορκη δήλωση του ενδιαφερομένου ενώπιον δικαστικής ή διοικητικής αρχής, συμβολαιογράφου ή αρμόδιου επαγγελματικού οργανισμού της χώρας  καταγωγής ή προελεύσεως.  3. Όταν το Κράτος μέλος απαιτεί από τους υπηκόους του για την πρόσβαση σε ορισμένες δραστηριότητες, που συνεπάγονται τη χρήση φυτοφαρμάκων ή τοξικών προϊόντων, ορισμένες προϋποθέσεις ήθους και εντιμότητος, των οποίων η απόδειξη δε δύναται να παρέχεται  από το έγγραφο που αναφέρεται στην παράγραφο 1, το Κράτος αυτό δέχεται ως επαρκή απόδειξη για τους υπηκόους των άλλων Κρατών μελών βεβαίωση που εκδίδεται από αρμόδια δικαστική ή διοικητική αρχή της χώρας καταγωγής ή προελεύσεως η οποία πιστοποιεί ότι οι  προϋποθέσεις αυτές πληρούνται. Στις βεβαιώσεις αυτές αναφέρονται τα συγκεκριμένα γεγονότα, τα οποία λαμβάνονται υπ' όψη στη χώρα υποδοχής.  4. Τα έγγραφα που εκδίδονται σύμφωνα με τις παραγράφους 1, 2 και 3 δεν είναι δυνατό να υποβληθούν μετά την πάροδο τριών μηνών από την ημερομηνία εκδόσεώς τους.  5. Τα Κράτη μέλη ορίζουν εντός της προθεσμίας που προβλέπεται στο άρθρο 8 τις αρχές και οργανισμούς που είναι αρμόδιοι για την έκδοση των εγγράφων αυτών, ενημερώνουν δε αμέσως περί αυτού τα άλλα Κράτη μέλη και την Επιτροπή.   Άρθρο 8  Τα Κράτη μέλη λαμβάνουν τα μέτρα που είναι αναγκαία για να συμμορφωθούν προς την παρούσα οδηγία εντός έξη μηνών από της κοινοποιήσεώς της και ενημερώνουν αμέσως περί αυτού την Επιτροπή.   Άρθρο 9  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 16 Δεκεμβρίου 1970.  Για το Συμβούλιο Ο Πρόεδρος H. LEUSSINK  (1) ΕΕ αριθ. 2 της 15.1.1962, σ. 36/62.  (2) ΕΕ αριθ. Α 139 της 28.10.1969, σ. 20.  (3) ΕΕ αριθ. Α 10 της 27.1.1970, σ. 19.  (4) ΕΕ αριθ. 263 της 30.10.1967, σ. 6.  (5) ΕΕ αριθ. 117 της 23.7.1964, σ. 1880/64 και 1863/64.  (6) ΕΕ αριθ. 56 της 4.4.1964, σ. 845/64 και 850/64.      ΠΑΡΑΡΤΗΜΑ   Δραστηριότητες που περιλαμβάνονται στα στοιχεία α) έως θ) του άρθρου 2 παράγραφος 1  α) "Τεχνική βοήθεια" Η παροχή συμβουλών ή πληροφοριών σε όλους τους τομείς της γεωργικής και κηπευτικής δραστηριότητος, είτε αυτές εκτελούνται ατομικώς είτε συλλογικώς, ιδίως όσον αφορά:  - τις τεχνικές μεθόδους που εφαρμόζονται στη γεωργική και κηπευτική παραγωγή,  - την τεχνική (στο στάδιο της εκμεταλλεύσεως) της προετοιμασίας, επεξεργασίας και πωλήσεως των γεωργικών και κηπευτικών προϊόντων,  - την απόκτηση, εγκατάσταση και χρησιμοποίηση των μέσων παραγωγής,  - την απόκτηση, εγκατάσταση και χρησιμοποίηση των κεφαλαιουχικών αγαθών,  - την οργάνωση της εκμεταλλεύσεως και της εργασίας, την γεωργική λογιστική και γενικώς, ότι αφορά την διαχείριση της εκμεταλλεύσεως,  - την οικιακή οικονομία,  - την εκπαίδευση του προσωπικού,  - τη γεωργική συνεργασία (συνεταιρισμοί), την ένωση και κάθετη οργάνωση,  - τη βελτίωση του εδάφους και της δομής του (π.χ. αντιμετώπιση της διαβρώσεως, αποστράγγιση και άρδευση, συγκέντρωση αγροτεμαχίων δι' ανταλλαγής, επέκταση και αναφύτευση γεωργικών εκμεταλλεύσεων, καλλιέργεια νέων γαιών).  β) "Ζιζανιοκτονία και ψεκασμός" Όλες οι εργασίες, οι οποίες πραγματοποιούνται δια χειρός ή δια μηχανικών μέσων, με οχήματα, με πλωτά μέσα και αεροπλάνα για την καταστροφή δια φυσικών, χημικών ή βιολογικών μέσων των παντός είδους ζιζανίων, πρόληψη ασθενειών επιβλαβών για τις  καλλιέργειες, τα ζώα και τα προϊόντα τους, καθώς και για την καταστροφή των βλαβερών οργανισμών οι οποίοι ευρίσκονται στο έδαφος, στον αέρα, στα κτίρια και στα αποθηκευμένα προϊόντα.  γ) "Κλάδευμα" Κλάδευμα δένδρων, θάμνων και παρομοίων φυτών (π.χ. αμπέλων, λυγαριών) που πραγματοποιείται δια χειρός ή δια μηχανικών μέσων.  δ) "Συλλογή, προετοιμασία και συσκευασία" Όλες οι εργασίες που πραγματοποιούνται δια χειρός ή δια μηχανικών μέσων και αφορούν:  - την συγκομιδή οπωρικών, λαχανικών και άλλων κηπευτικών προϊόντων καθώς και προϊόντων ειδικών καλλιεργειών (π.χ. σταφυλών, λυκίσκου, καπνού, ελαιών, βολβών ανθέων, φαρμακευτικών και καρυκευτικών φυτών και βοτάνων)- - διαλογή, καθαρισμός, ξήρανση, αποθήκευση, συσκευασία και ετικεττάρισμα των ανωτέρω προϊόντων.  ε) "Εκμετάλλευση των αρδευτικών εγκαταστάσεων" Όλες οι εργασίες οι οποίες περιλαμβάνουν την χρησιμοποίηση τεχνητής βροχής, ενυδατώσεως και άλλων συστημάτων παροχής ύδατος για την γεωργική και κηπευτική παραγωγή.  στ) "Εκμίσθωση γεωργικών μηχανημάτων" Βραχυπρόθεσμη ή μακροπρόθεσμη παραχώρηση, βάσει συμβάσεως ή έναντι αποζημιώσεως των διαφόρων εργαλείων ή μηχανημάτων τα οποία χρησιμοποιούνται για την εκτέλεση των γεωργικών ή κηπευτικών εργασιών πριν, κατά την διάρκεια ή μετά το παραγωγικό στάδιο  περιλαμβανομένων των γεωργικών ελκυστήρων και των ρυμουλκουμένων για γεωργική χρήση.  ζ) "Καλλιεργητικές εργασίες εδάφους" Όλες οι προπαρασκευαστικές εργασίες που εκτελούνται για την θέση του εδάφους σε κατάσταση καλλιέργειας και για την βελτίωσή του πριν, κατά την διάρκεια ή μετά την καλλιεργητική περίοδο, με την βοήθεια μηχανικών ή μη μέσων και ιδίως:  - αποβρώμιση, όργωμα χέρσων γαιών, γαιών σε αγρανάπαυση, βοσκοτόπων, ανασκαφή, βαθμίδωση, ισοπέδωση, καθαρισμός των λίθων, αναστροφή,  - άροση, βαθειά άροση, φραιζάρισμα,  - επικάλυψη με λίπασμα ή έγχυση λιπάσματος, κοπριάς και άλλων βελτιωτών εδάφους,  - προπαρασκευή της επιφανείας του εδάφους για σπορά και φύτευση, σπορά και φύτευση,  - βοτάνισμα, σκάλισμα, παράχωμα, κυλίνδρισμα.  η) "Θερισμός και συγκομιδή, αλώνισμα, δεμάτιασμα και συλλογή, με ή χωρίς μηχανικά μέσα" Όλες οι εργασίες οι οποίες πραγματοποιούνται με ή χωρίς μηχανικά μέσα, που αφορούν την συγκομιδή και την επεξεργασία, στο στάδιο της εκμεταλλεύσεως, των προϊόντων αροσίμου γης και των βοσκοτόπων (της συγκομιδής οπωρικών, λαχανικών, κηπευτικών προϊόντων  και των προϊόντων ειδικών καλλιεργειών περιλαμβανομένης στο σημείο δ) και ιδίως:  - θερισμός και αλωνισμός (θεριζοαλωνισμός επί τόπου ή στο αλώνι) των αγροστοειδών (αγροστώδη και δημητριακά) των οσπριοειδών και των σταυρανθών,  - εκρίζωση και συλλογή φυτών με βρώσιμες ρίζες, εξαγωγή και επεξεργασία του λίνου,  - κοπή, συλλογή και δεμάτιασμα αχύρου,  - όλες οι εργασίες προετοιμασίας και διατηρήσεως πράσινης, χλωρής και ξηράς χορτονομής, όπως η κοπή, το λιάνισμα, η εκρίζωση και η συλλογή χορτονομής, η ξήρανση επί του εδάφους σε σωρούς ή δια τεχνικών μέσων- ξήρανση σε κλίβανο, αποθήκευση σε σιλό,  - όλες οι εργασίες που εκτελούνται με ανυψωτήρες ή μηχανικούς φορτωτές και εκφορτωτές,  - διαλογή, καθαρισμός, ξήρανση, αποθήκευση, συσκευασία και ετικεττάρισμα των ανωτέρω προϊόντων.  θ) "Υπηρεσίες οι οποίες δεν περιλαμβάνονται ανωτέρω" Υπηρεσίες οι οποίες παρέχονται στον τομέα της γεωργίας και της κηπευτικής και δεν περιλαμβάνονται ανωτέρω, οι οποίες πραγματοποιούνται με την βοήθεια μηχανικών ή μη μηχανικών μέσων ιδίως:  - κτηνοτροφικές εργασίες όπως τεχνητή γονιμοποίηση, άρμεγμα, καθαρισμός υποστέγων και σταύλων, κουρά προβάτων- - ορισμένες ειδικές εργασίες, όπως η συντήρηση θερμοκηπίων και συστημάτων τεχνητής ωριμάνσεως.